मोबाइल पर हिन्दी पाठ्य अथवा टैक्स्ट का प्रदर्शन हो सकता है या नहीं? यदि फोन में हिन्दी दिख ही नहीं सकती तो इनपुट तो होगा ही नहीं, हिन्दी समर्थन की यह पहली शर्त है। कुछ फोनों में हिन्दी प्रदर्शन का पूर्ण समर्थन होता है। कुछ में आंशिक यूनिकोड समर्थन होने से हिन्दी दिखाई तो देती है लेकिन सही रूप से नहीं यानी मात्राएँ एवं संयुक्ताक्षर सही रूप से प्रकट नहीं होते और हिन्दी बिखरी हुई सी दिखाई देती है। इसका कारण है कि फोन में हिन्दी फॉण्ट तो होता है परन्तु फोन का कॉम्पलैक्स स्क्रिप्ट लेआउट इंजन हिन्दी का समर्थन नहीं करता अर्थात देवनागरी को सही तरीके से रेंडर नहीं करता। ऐसे फोनों में कुछ सॉफ्टवेयरों में हिन्दी सही रूप से दिख सकती है जो कि फोन की बजाय अपना हिन्दी फॉण्ट इंजन प्रयोग करते हों। जिन फोनों में हिन्दी का बिल्कुल समर्थन नहीं होता उनमें हिन्दी की जगह डिब्बे (चौकोर) प्रकट होते हैं।

हिन्दी पाठ्य प्रदर्शन
विंडोज़ मोबाइल/विंडोज़ फोन संचालन प्रणाली में हिन्दी समर्थन
ऍण्ड्रॉइड में हिन्दी समर्थन
नोकिया फोन में हिन्दी समर्थन